ལན།སྤྱིར་བཏང་ཚོགས་གཙོ་ཞིག་གི་མིང་ཁུར་ནས་ལས་ཀ་བྱེད་རྒྱུ་མང་པོ་ཞིག་ཡོད་པ་སྨོས་མེད་རེད།ཡིན་ཡང༌།བོད་རིགས་སྤྱི་མཚུངས་ལྟར་སོ་སོའི་འཚོ་བའི་ཆེད་ལས་ཀར་འགྲོ་དགོས་པས་བོད་རིགས་མཐུན་ཚོགས་ཀྱི་ལས་ཀའི་ཆེད་འདོད་པ་ཁེངས་པའི་དུས་ཚོད་ཅིག་གཏོང་ཐུབ་ཀྱི་མེད།ཡིན་ཡང༌།ལས་ཀ་གཙོ་བོ་བོད་ཀྱི་ཆོས་དང་རིག་གཞུང༌།ཆབ་སྲིད་བཅས་ཀྱི་ཐོག་ལོ་རེའི་ནང་དུས་ཆེན་ཁག་སྲུང་བརྩི།བོད་ཡིག་འཛིན་གྲྭ།ཟློས་གར།ས་གནས་སྲིད་དོན་པར་འབྲེལ་གཏུགས།རང་གཞུང་སྐུ་ཚབ་དོན་གཅོད་ཀྱི་བཀའ་མངགས་གང་ཡོང་བསྒྲུབ་རྒྱུ།གཞན་རྒྱལ་གཅེས་མ་དངུལ་བསྡུ་བ་སོགས་ལས་དོན་ཙག་ཙིག་མང་པོ་ཡོད་པ་རེད།ང་རང་ཚོགས་གཙོ་ཡིན་པའི་རིང་འབྱུང་འགྱུར་བོད་རིགས་སྤྱི་མཐུན་ཚོགས་པར་ཚོགས་ཁང་ཞིག་རྒྱག་ཐུབ་པའི་འཆར་གཞི་དང་མ་དངུལ་བསྡུ་རུབ་ཀྱི་ལས་དོན་ཞིག་སྤེལ་བཞིན་ཡོད།